Реал Мадрид Кастиља

Реал Мадрид Кастиља е шпански фудбалски клуб, кој моментално се натпреварува во Сегунда Дивисион Б, третата лига по ранг во Шпанија.

Клубот е подружник на првиот тим на Реал Мадрид, се наоѓа во главниот град на Шпанија и ги игра својте домашни натпревари на Стадионот Алфредо ди Стефано, кој се наоѓа во Мадрид во Валдебебас, инаугуриран е на 9 мај 2006 година и има капацитет од 12,000 седишта.

Историја
Клубот бил основан во 1930 година под името Плус Ултра, и биле аматерска екипа. Осумнаесет години подоцна, во 1948 година склопиле договор со Реал Мадрид и станале нивна Б екипа. Реал им ветил финансиска помош, a Кастиља својте најдобри играчи ги препуштала на сениорскиот тим. Во 1949 година Кастиља го одиграла својот прв натпревар во Сегунда, а од 1952 станале и официјално Втор тим на Реал Мадрид. Во 1959 година стигнале до четвртфиналето на Купот на Шпанија познат уште и како Копа дел Реј, но таму загбиле од Гранада. Во педесеттите и шеесеттите станале вистински "расадник" на добри фудбалери кои подоцна играле за Реал и за шпанската репрезентација.

Од 21 јули 1972 официјално се нарекуваат под името Кастиља. Во тоа време владее "златната доба на клубот". Тогаш сè уште резервните екипи имале право да се натпреваруваат во Копа дел Реј. Во сезоната 1979-80, Кастиља стигнала до финалето. На патот до најголемиот успех дошле преку четири прволигашки екипи. Од натпреварувањето ги исфрлиле екипите на Еркулес, Атлетик Билбао, Реал Сосиедад и Спортинг Хихон. Последните две екипи завршиле на второто и третото место во Примера, додека прв бил Реал. Во финалето Кастиља требало да и се спротивстави на својата сениорска екипа, Реал Мадрид. И покрај тоа што пружиле добра игра, поразени се убедливо од силниот противник со вискоки 6-1. Тоа е единствениот случај во историјата кога А и Б тимовите на некоја екипа играле финале во некое домашно натпреварување. Откако завршил натпреварот, капитените на двата тима заедно го подигнале пехарот и со него направиле почесен круг. Бидејќи таа година Реал ги освоил и Примера и Копа дел Реј, со пласманот во финалето Кастиља обезбедила право да учествува во Купот на победниците на куповите. Меѓутоа таму ги завршиле настапите уште во 1. коло каде биле елиминирани од Вест Хем Јунајтед. Во 1984 Кастиља ја освојува 2. лига, но не се пласирале во повисок ранг затоа што таму веќе настапувала сениорската екипа. Таа година во клубот играле Емилио Бутрагуењо, Маноло Санчис, Мартин Васкес, Мичел и Мигел Пардеса, петка попозната како Quinta del Buitre. Во доцните 80-ти години за Кастиља играл, a од 1993 до 1995 бил тренер Рафаел Бенитес.

Во 1991 година Шпанската фудбалска федерација забранила посебни имиња за резервните екипи, па името Кастиља морало да се промени. Тогаш го носеле името Реал Мадрид Б или Реал Мадрид Депортива. Во вој период во школата на Реал никнале легенди како што се Раул Гонсалес, Гути и Икер Касиљас како и други играчи кои направиле одлчина кариера во други клубови како Хуан Мата и Сантјаго Кањисарес.

Во сезоната 2004-2005 тренерот Хуан Рамон Лопес Каро го внел тимот во Сегунда и повторно "оживува" името Кастиља. Името се враќа, се сели на нов стадион, а клубот и понатаму дава одлични млади играчи како Роберто Солдадо, Алваро Арбелоа и Алваро Негредо. Во сезоната 2006-2007 тимот испаднал во Сегунда Б.

Кастиља повторно се враќа во Сегунда во сезоната 2011-2012, кога во плејофот ја "прегазиле" екипата на Кадис со вкупен резултат во двата натпревара 8-1. Првата сезона (2012-2013) по враќањето била одлична и Реал Мадрид Кастиља го зазема 8. место во Сегунда. Меѓутоа, следната сезона двајцата најдобри играчи Алваро Мората и Хесе Родригес му се приклучуваат на сениорскиот тим, а Кастиља повторно испаѓа во Сегунда Б, заземајќи го 20. место со 49 освоени бодови, 2 помалку од првата екипа што изборила опстанок.

Играчи
Моментален состав

Тренери
 Хосе Киранте (1949–1950)
 Луј Он (1960–1961)
 Луис Пасарин (1961–1962)
 Хуан Сантистебан (1977–1979)
 Хуанхо (1979–1981)
 Хуан Сантистебан (1981–1982)
 Амансио Амаро (1982–1984)
 Хуан Сантистебан (1984–1987)
 Висенте дел Боске (1987–1990)
 Гарсија Ремон (1990–1993)
 Рафаел Бенитес (1993–1995)
 Серхио Егеа (1995–1997)
 Мигел Анхел Португал (1997–1999)
 Гарсија Ернандес (1999–2000) Франсиско Бујо (2000–2001)
 Хуан Рамон Лопес Каро (2001–2005)
 Мигел Анхел Португал (2005–2006)
 Мичел (2006–2007)
 Хуан Карлос Мандија (2007–2008)
 Хулен Лопетеги (2008–2009)
 Алехандро Менендес (2009–2011)
 Алберто Торил (2011–2013)
 Маноло Дијас (2013–2014)
 Зинедин Зидан (2014–2016)
 Луис Мигел Рамис (2016)
 Сантјаго Солари (2016–2018)
 Маноло Дијас (2018–2019)
 Раул (2019–денес)

Титули
Куп на Шпанија
Вицешампиони: 1979–80

Сегунда Дивисион
Победници (1): 1983–84

Сегунда Дивисион Б
Победници (4): 1990–91, 2001–02, 2004–05, 2011–12

Терсера Дивисион
Победници (6): 1948–49, 1954–55, 1956–57, 1963–64, 1965–66, 1967–68

Сезона по сезона
СезонаДивизијаМестоКопа дел Реј1946/473ª5th—1947/483ª5th1st Round1948/493ª1st2nd Round1949/502ª3rd3rd Round1950/512ª7thDNQ1951/522ª12thDNQ1952/532ª15th1st Round1953/543ª3rd—1954/553ª1st—1955/562ª15th—1956/573ª1st—1957/582ª7th—1958/592ª10thQF1959/602ª4th2nd Round1960/612ª7th1st Round1961/622ª7th1st Round1962/632ª16th1st Round1963/643ª1st—1964/653ª3rd—1965/663ª1st—1966/673ª2nd—1967/683ª1st—СезонаДивизијаМестоКопа дел Реј1968/693ª3—1969/703ª32.коло1970/713ª111.коло1971/723ª102.коло1972/733ª41.коло1973/743ª43.коло1974/753ª43.коло1975/763ª31.коло1976/773ª42.коло1977/782ªБ22.коло1978/792ª73.коло1979/802ª7финалист1980/812ª114.коло1981/822ª83.коло1982/832ª62.коло1983/842ª1QF1984/852ª52.коло1985/862ª12QF1986/872ª51.коло1987/882ª3QF1988/892ª152.коло1989/902ª181.коло СезонаДивизијаМесто1990/912ªB11991/922ª161992/932ª61993/942ª61994/952ª81995/962ª41996/972ª181997/982ªБ21998/992ªБ31999/002ªБ52000/012ªБ72001/022ªB1st2002/032ªB6th2003/042ªB2nd2004/052ªB1st2005/062ª11th2006/072ª19th2007/082ªB5th2008/092ªB6th2009/102ªB8th2010/112ªB3rd2011/122ªB1stСезонаДивизијаМесто2012/132ª82013/142ª202014/152ªБ

33 сезони во Сегунда Дивизион
16 сезони во Сегунда Дивизион Б
20 сезони во Терсера Дивизион

 Надворешни врски 
 Реал Мадрид Кастиља — официјално мрежно место
 Futbolme.com profile 
  Кастиља во Европа

Категорија:Фудбалски клубови од Шпанија